**Årsmøte i Rødt Nordre Aker 9.2.23- Forslag til årsplan 2023**

Planen skal sees som et rammeverk for aktivitetene RNA vil prioritere i 2023. I tillegg vil styret følge

opp løpende aktuelle saker i bydelen og revidere årsplanen i forhold til dét.

**1. Samordning av Rødts arbeid i bydelen**

Samarbeid med lokalpolitiske organer.

Rødt er representert i lokalpolitiske organer og råd/styrer i bydelen (BU med tilhørende

komitéer: Plan-, miljø- og samferdselskomitéen, Helse- og sosialkomitéen, kultur- og

oppvekstkomitéen m.fl.). Det er et mål i 2023 å få etablert et velfungerende forum for å

samordne styrearbeidet med arbeidet som skjer i bydelens politisk valgte organer (samme formulering som i fjor).

**2. Boligpolitikk i bydelen**

-Det har nå blitt tilnærma umulig for folk (særlig ungdommer) med vanlig inntekt å skaffe seg (kjøpe eller leie) en vanlig bolig i Oslo. De må ha arva, eller få hjelp fra foreldre eller andre for å få det til.

Med viten om at det i utlandet finnes systemer for administrasjon og fordeling av boliger som ikke er markedsbaserte, og hvor derfor boligene er langt billigere, har vi lenge hatt en ambisjon om å få kontakt med og hente inspirasjon fra organisasjoner og folk som holder på med dette (i Danmark, Østerrike/Wien, Tyskland, Sveits m.fl). Vi har en god stund pratet om å besøke Enhedslisten for å få gode råd, uten at det til nå har blitt noe av. I det siste har undertegnede tenkt på å kontakte en tysk venn og arkitekt som nå bor i Wien, altså én av de byene hvor de bruker andelsorganisering i stor grad.

-Tidligere har vi vedtatt å få til samarbeid med Rødt-lagene i nabobydelene (Oslo Vest, Bjerke, Sagene m.fl.) om bla. boligpolitikk. Det må vi også få til i -23. (punktet er utvidet ift. -22-programmet).

**3. Nye Rikshospitalet – Gaustad/Aker/Ullevål**

En helt spesiell utbyggingssak i vår bydel er planene om det nye Rikshospitalet (Gaustad/Aker

vs Ullevål). Her ledes arbeidet av en egen aksjonskomite, og styret har vært i kontakt med

aksjonsledelsen for å se hva vi kan bidra med. Denne kontakten bør følges opp i 2022. Vi er

også i god dialog i aksjonsgruppen mot salg av Ullevål. Også i denne saken vil styret

samarbeide med tilliggende bydeler. (Samme punkt som i fjor).

**4. Innføring av 6-timersdagen- Relatert til situasjonen i helsevesenet, særlig hjemmehelsetjenesten**

Vi vet at helsetjenestene, særlig hjemmehelsetjenesten i BNA, har vært under hardt press i lengre tid. Er dette noe RNA skal ha som en prioritert sak framover, med vekt på å søke samarbeid med de helseansattes faglige organisasjoner og de andre partiers lokale avdelinger?

**5. Utbygging av Trollvanns- og Grefsenkleiva**

Det foreligger planer om en omfattende utbygging av Trollvannskleiva og Grefsenkleiva.

Utbyggingen vil, hvis den blir gjennomført, føre til store belastninger for lokalbefolkningen.

En aksjonsgruppe leder arbeidet mot planene, og styret er i kontakt med aksjonsledelsen for

å se hva vi kan bidra med. (Samme punkt som i fjor).

**6. Få Rødt Nordre Aker sin lokalpolitikk mer fram i lokalmiljøet**

En måte å gjøre dette på, er ved å skrive innlegg i bydelsaviser m.m. (Nordre Aker

Budstikke, Talefoten m.fl.). Styret vil følge opp dette og oppmuntre også medlemmene til å

bruke disse kanalene for meningsytring. (Omtrent samme som i fjor).

**7. Særstudier på de globale mediemonopolers økende innflytelse på verden**

Grunnen til at jeg tar dette ut at punktet om studiearbeid er at jeg anser motstand mot GAFAM (Google, Amazon, Facebook, Apple og Microsoft) sin makt over både sinn og statsmakter m.v. såpass truende at det trenger spesiell oppmerksomhet. Det beste hadde vært å få til en egen studiesirkel på feks. bøkene til Mariana Mazzucato: «En ny økonomi», «A moonshot guide to changing capitalism» = «En ny økonomi- Hvordan månelandingen inspirerer til å endre kapitalismen»). Studier av Rødt sitt sosialismeperspektiv samtidig.

**8. Systematisk studiearbeid i laget**

Styret har i liten grad hatt kapasitet til å arrangere studiearbeid, men håper å kunne utvide

dette arbeidet i 2023.. Medlemmene oppfordres til å komme med forslag til tema.

Styret har gjennomført et studiepunkt om Rødt sitt prinsipprogram. Det er flere som har

meldt interesse for å delta i arbeid med å forbedre dette fram mot neste landsmøte. I tillegg

har styremedlemmer kommet med tips om bøkene til Shoshana Zuboff: («Overvåkingskapitalismens tidsalder», «The Case Against Big Tech».

**9. Medlemsmøter**

En mulig arena for å møte de mest aktive i medlemsmassen. I de siste par år har vi ikke prioritert dette som vi burde. Vi har ønsket oss 4 medlemsmøter pr. år, og fått til 1-2.

**Forslag** til emner for medlemsmøter i vår:

-«Rojava og Kurdistan» (Innleder: Erling Folkvord).

-«Våpenforsendelser til Ukraina eller ikke» (Innleder og motinnleder. Lars Borgersrud (Rødtmedlem har meldt seg som ‘pro-innleder’).

-«Vikarbyråer og budselskaper i arbeidslivet. Nedbygging av somatiske og psykiatriske helsetjenester» (innleder: Frank Ryghaug (Rødtmedlem og rådgiver i Norsk sykepleierforbund).

-Boikott-, ikkeinvesterings- og sanksjons-(BDS)-kampanjen mot staten Israel. Denne apartheidstaten driver nå med om mulig enda sterkere undertrykking av palestinernes menneskerettigheter, bla. med riving av palestinernes hus for å gjøre plass til israelske okkupasjonsboliger («settlements»), og som rein hevn overfor unge palestineres familier.

Styret i Rødt Nordre Aker/Claus.